入行逾60年的洪金寶獲頒終身成就獎,由好友張艾嘉負責頒獎,張艾嘉出場時說:「我係拍文藝片,點解頒畀拍功夫片嘅大哥?洪金寶拍咗咁多武俠片,不過佢都有拍過一部文藝片(電影八両金)談情說愛,我喺嗰部戲女主角,唔知佢幸運定我幸運,定我哋都幸運,我眼中嘅三毛同你哋眼中嘅唔同,佢武術好犀利,但舞功都一流﹑廚藝一流,我眼中三毛係非常幽默溫柔,好入戲及怕醜。」現場還播放當年2人戲中談情說愛片段。
洪金寶獲獎時,全場站起來拍手致意,洪金寶說:「好多謝香港電影金像獎,畀呢個獎我,個個都恭賀我﹑替我高興,多謝佢哋關心及關愛。我做咗60幾年,一個人可以喺60年,仲喺同一職業,做得咁好,真係好有福,其實我身邊好多貴人支持我,所以我覺得呢個獎唔係我一個人榮耀,借機會多謝陳佩華女士,第一部導演﹑佢做我製片,上上下下嘅事幫我搞掂,唔使我煩惱,第二個係編劇黃炳耀先生及司徒卓漢先生,我班『洪家班』龍虎武師兄弟,佢哋真係勇字當頭,冇一樣嘢話唔得嘅;另外,我要多謝我前妻,佢幫我生4個仔女,個個都好乖,當然要多謝我𠵱家老婆,佢照顧咗我40幾年,唔畀我食呢樣唔畀食嗰樣,又帶我睇呢個醫生嗰個專家,老婆辛苦晒,你真係夠耐性。」
洪金寶曾奪金像影帝﹑最佳動作指導,去年在亞洲電影節獲終身成就獎,以為自己可以「收皮」,如今再在金像獎獲終身成就獎,洪金寶直言恨攞最佳導演:「我希望繼續拍多10幾部戲,有一部戲入選(最佳導演)我都已經好開心,如果得獎更加好,咁就叫做四喜臨門。」